Vulgarni latinski jezik
Latina vulgata (na latinskom, doslovno "vulgarni" ili "narodni latinski") je grupa dijalekata starog latinskog jezika koji su se razvili u posebne jezike i kojim su, nakon raspada Rimskog carstva, govorili obični ljudi na prostoru današnje Italije, Portugalije, Španije, Francuske, Rumunije. Vulgarni latinski jezik, poznat i kao popularni ili kolokvijalni latinski, je niz neformalnih registara latinskog jezika koji se govori od kasne rimske republike nadalje. Vulgarni latinski je i kontroverzan i neprecizan. Govorni latinski je postojao dugo vremena i na mnogim mjestima. Naučnici su se razišli u mišljenju o obimu razlika i da li je vulgarni latinski u nekom smislu bio drugačiji jezik. Ovo je kao teoriju razvio Raynouard u devetnaestom vijeku. U svom ekstremu, teorija je sugerisala da pisani registar čini elitni jezik koji se razlikuje od običnog govora, ali se to sada odbacuje.